CELEX: 32016R1347
Language: da
Date: 2016-08-08 00:00:00
Title: Kommissionens gennemførelsesforordning (EU) 2016/1347 af 8. august 2016 om 250. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

9.8.2016   
            
            
               DA
            
            
               Den Europæiske Unions Tidende
            
            
               L 214/12
            
         KOMMISSIONENS GENNEMFØRELSESFORORDNING (EU) 2016/1347
   af 8. august 2016
   om 250. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
   ud fra følgende betragtninger:
   
               (1)
            
            
               Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.
            
         
               (2)
            
            
               Den 3. august 2016 besluttede Sanktionskomitéen under FN's Sikkerhedsråd at tilføje to fysiske personer til listen over de personer, grupper og enheder, der er omfattet af indefrysningen af midler og økonomiske ressourcer. Bilag I til forordning (EF) nr. 881/2002 bør derfor ajourføres.
            
         
               (3)
            
            
               For at sikre, at foranstaltningerne i denne forordning er effektive, bør denne forordning træde i kraft øjeblikkeligt —
            
         VEDTAGET DENNE FORORDNING:
   Artikel 1
   Bilag I til forordning (EF) nr. 881/2002 ændres som angivet i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. august 2016.
      
         
            På Kommissionens vegne
         
         
            For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EFT L 139 af 29.5.2002, s. 9.
   
      BILAG
      I bilag I til forordning (EF) nr. 881/2002 tilføjes følgende punkter under overskriften »Fysiske personer«:
      
                  a)
               
               
                  »Aslan Avgazarovich Byutukaev (alias a) Аслан Авгазарович Бютукаев, b) Amir Khazmat, c) Амир Хазмат, d) Abubakar og e) Абубакар. Fødselsdato: 22.10.1974. Fødested: Kitaevka, Novoselitskiy District, Stavropol Region, Den Russiske Føderation. Nationalitet: fra Den Russiske Føderation. Adresse: Akharkho Street, 11, Katyr-Yurt, Achkhoy-Martanovskiy District, Republikken Tjetjenien, Den Russiske Føderation. Den i artikel 7d, stk. 2, litra i), omhandlede dato: 3.8.2016.«
               
            
                  b)
               
               
                  »Ayrat Nasimovich Vakhitov (alias a) Айрат Насимович Вахитов, b) Salman Bulgarskiy og c) Салман Булгарский. Fødselsdato: 27.3.1977. Fødested: Naberezhnye Chelny, Republikken Tatarstan, Den Russiske Føderation. Nationalitet: fra Den Russiske Føderation. Andre oplysninger: Kan benytte et falsk pas fra en syrisk eller irakisk statsborger. Foto findes i INTERPOL-UN Security Council Special Notice. Den i artikel 7d, stk. 2, litra i), omhandlede dato: 3.8.2016.«